cyanic-selkie/wikianc huggingface dataset:
பிங்க் ஃபிலாய்ட்
எ சசர்புல் ஆப் சீக்ரெட்ஸ்
1968 ஆம் ஆண்டில், இசைக்குழுவின் இரண்டாவது ஆல்பம் தயாரிப்பதற்காக சுமித்துடன் இணைந்து அபே ரோடு ஸ்டுடியோவிற்குத் திரும்பினர். "ஜக்பண்ட் புளூஸ்" (பரெட்டின் இசைப்பயணத்தில் இறுதி பங்களிப்பு) உள்ளிட்ட பல்வேறு பாடல்களை அவர்கள் பரெட்டுடன் முன்பே பதிவு செய்திருந்தனர். வாட்டர்ஸ் மூன்று பாடல்களை எழுதி இருந்தார், அவை, "லெட் தேர் பி மோர் லைட்", "கார்பொரல் க்ளெர்க்" (போர் மற்றும் இராணுவத்தைப் பற்றிய வாட்டர்ஸின் எண்ணங்களை மறைமுகமாக குறிப்பிட்டிருந்தார்) மற்றும் "செட் த கண்ட்ரோல்ஸ் பார் த ஹார்ட் ஆப் த சன்". "சீ-சா" மற்றும் "ரிமெம்பர் எ டே" போன்ற பாடல்களை தன் பங்களிப்பாக ரைட் வழங்கினார். இசைக்குழு த பைபர் அட் த கேட்ஸ் ஆப் டாவ்ன் தயாரிப்பின் போது, சில தொகுப்புகளை அவர்களது வீட்டிலும் பதிவு செய்தது, சோதனை முயற்சிகளைச் செய்தது சுமித்தால் வரவேற்கப்பட்டது. ஆனாலும் இவர்களுடைய இசையில் அவருக்கு அதிக திருப்தி இல்லை, ஆனாலும் "ரிமெம்பர் எ டே" என்ற பாடலில் மசோன் சிரமத்திற்குள்ளான போது அவர் டிரம்ஸ் வாசித்தார்.
வாட்டர்ஸோ மற்றும் மசோனோ ஆகிய இருவராலுமே இசையைப் படிக்க முடியாத போதும், இருவரும் அவர்களுடைய சொந்த இசை அணுகுமுறையால் "எ சசர்புல் ஆப் சீக்ரெட்ஸ்" எனும் இசைத்தொகுப்பை உருவாக்கியிருந்தனர், பிறகு கில்மோரினால் இந்த இசைத்தொகுப்பை "… கட்டடக்கலை வரைபடத்தைப் போன்றுள்ளது" என விமர்சனம் செய்தார். 1968 ஆம் ஆண்டு ஜூன் மாதத்தில், எ சசர்புல் ஆப் சீக்ரெட்ஸ் வெளியானது, மேலும் பலதரப்பட்ட விமர்சனங்களையும் பெற்றது. ரெக்கார்ட் மிர்ரர் இதழ் இதைப்பற்றி நல்லவிதமாக எழுதி இருந்தது, இசை விமர்சகர்களால் "ஒரு பார்ட்டிக்கு பின்னணி இசையாக அதை மறந்து விடுங்கள்" என விமர்சித்தது, மேலும் ஜான் பீல் இந்த ஆல்பத்தைப் பற்றி கூறுகையில் "… ஒரு சமய ஈடுபாடு தரும் அனுபவத்தைக் கொடுத்தது என்றார்…", ஆனாலும் NME இத்தொகுப்பை விமர்சிக்கும் போது, "… நீண்டதாகவும் சலிப்பையூட்டுவதாகவும் உள்ளது என்றது, மேலும் சலிப்பூட்டும் வகையிலேயே இத்தொகுப்பு கொடுக்கப்பட்டுள்ளது என இந்த இதழ் கூறியது". இந்த ஆல்பத்தின் மேலட்டை ஹிப்நோஸிஸ் நிறுவனத்தின் ஸ்ட்ரோம் தோர்கெர்சன் மற்றும் அவுப்ரி பவல்லால் வடிவமைக்கப்பட்டது. அதே நாளில், ராய் ஹார்பர் மற்றும் ஜெத்ரோ டுல்லுடன் இணைந்து இந்த இசைக்குழு முதலாவது ஹைட் பார்க் இசைநிகழ்ச்சியை நடத்தியது. (பிளாக்ஹில் எண்டர்பிரைசால் ஏற்பாடு செய்யப்பட்டது). ப்ரெய்ன் மோரிசன் அவருடைய நிறுவனத்தை NEMS எண்டர்பிரைசஸிடம் விற்றார், மேலும் ஸ்டீவ் ஓ'ரோர்க் பிங்க் ஃபிலாய்டின் பெர்சனல் மேனேஜராக பொறுப்பேற்றார். இசைக்குழுவால் ஓ'ரோர்க் "சிறந்த கையாளுகைச் செயல் வீரர்" எனக் கருதப்பட்டார். தொழிலில் ஆதிக்கமான அறிவுக்கூர்மையுடைய இவர் கலைநயமுடைய விவகாரங்களில் ஆர்வமில்லாமல் இருந்தார். இசைக்குழுவினரால் அவர்களின் கலையாற்றல் மிக்க அம்சங்களை முழுவதுமாகக் கட்டுப்படுத்த முடிந்தது. இசைக்குழு, அவர்களின் முதல் பெரிய நிகழ்ச்சியை நடத்த மீண்டும் அமெரிக்கா வந்தது,சாப்ட் மெசின் மற்றும் த ஊ போன்ற இசைக்குழுக்கள் இவர்களுக்குத் துணையாக இந்நிகழ்ச்சிகளில் கலந்து கொண்டன.
சவுண்ட் டிராக்குகள்
ஜப்ரிஸ்கீ பாயிண்டின் சவுண்ட் ட்ராக்குகளை உருவாக்கும் போது (மைக்கேல்ஏஞ்சலோ அந்தோனியனி இயக்கினார்) இசைக்குழுவினர் ஏறக்குறைய ஒரு மாதம் ரோமில் உள்ள உல்லாச விடுதியில் தங்கியிருந்தனர். வாட்டர்ஸ் தொடக்கத்திலிருந்தே இந்த வேலையை ஒரு வாரத்திற்குள் முடித்துவிடுவதாகக் கூறினார், ஆனால் அந்தோனியனி அடிக்கடி இசையில் மாறுதல்கள் செய்து கொண்டிருந்ததால் அது முடியவில்லை. இவர் கிரேட்புல் டெட், த யங்பிளட்ஸ், பட்டி பேஜ் மற்றும் ரோலிங் ஸ்டோன்ஸ் போன்ற பதிவுகளையும் பயன்படுத்தினார், ஆனால் பிங்க் ஃபிலாய்டின் மூன்று பாடல்கள் இடம்பெற்றன. முடிவில் அந்தோனியனியால் ஒதுக்கப்பட்ட "அஸ் அண்ட் தெம்" என்ற பாடல், 1973 ஆம் ஆண்டில் வெளியான த டார்க் சைட் ஆப் த மூன் தொகுப்பில் வெளியிடப்பட்டது. இந்த இசைக்குழு ரொலோ என்ற புகழ்பெற்ற கேலிச்சித்திரத் தொடருக்காகவும் சில சவுண்ட் ட்ராக்குகளை உருவாக்கியது, ஆனால் பணப் பற்றாக்குறையால் இந்தத் தொடர் தயாரிக்கப்படாமலே போனது, 1970 ஆம் ஆண்டில் வெளியான த பாடி படத்திற்கான சவுண்ட் டிராக் வாட்டர்ஸினால் உருவாக்கப்பட்டதாகும் (ரோன் கீசனால் இயக்கப்பட்டது).
உம்மகம்மா மற்றும் அடோம் ஹார்ட் மதர்
பிங்க் ஃபிலாய்டின் அடுத்த ஆல்பம், அவர்களுடைய முந்தைய வேலைகளில் இருந்து மாறுபட்டிருந்தது. உம்மகம்மா, இரட்டை-LPயாக வெளிவந்த இந்த ஆல்பம், EMI'யின் ஹார்வெஸ்ட் பெயரில் வெளியிடப்பட்டது, இது வெகு சில புதிய வகை இசைத்தொகுப்புகளைக் கொண்டிருந்தது. மான்செஸ்டர் வணிகக் கல்லூரியிலும் பர்மிங்கத்தில் உள்ள மதர்ஸ் கிளப்பிலும் பதிவு செய்யப்பட்ட இந்த ஆல்பத்தின் முதல் இரு பகுதிகள் நேரடி நிகழ்ச்சியாக நடத்தப்பட்டது. இரண்டாவது LPயில், குழுவின் ஒவ்வொரு உறுப்பினர்களுக்கும் அவர்களின் சோதனை முயற்சி செய்ய ஒவ்வொரு பக்கத்திலும் பாதி கொடுக்கப்பட்டது. 1969 ஆம் ஆண்டு அக்டோபரில், வெளியிடப்பட்ட இந்த ஆல்பம் நல்ல விமர்சனங்களைப் பெற்றது. thumb|left|upright|1970 ஆம் ஆண்டில், லீட்ஸ் பல்கலைக்கழகத்தில், ரோகர் வாட்டர்ஸ் பிங்க் ஃபிலாய்ட்டுக்காக பணியாற்றினார். உம்மகம்மாவைத் தொடர்ந்து வெகுசீக்கிரமாக 1970 ஆம் ஆண்டில் அடோம் ஹார்ட் மதர் வெளியிடப்பட்டது. டீப் பர்பில் மற்றும் எமர்சன், லேக் அண்ட் பால்மெர் போன்ற இசைக்குழுக்கள் உருவாக்கியிருந்தவற்றின் பாதிப்பை இந்த ஆல்பம் கொண்டிருந்தது. இசைக்குழுவின் முந்தைய LPயானது ஃபோர்-ட்ராக் முறையைப் பயன்படுத்தி பதிவு செய்யப்பட்டிருந்தது, எனினும் அடோம் ஹார்ட் மதர் முதன்முறையாக எட்டு ட்ராக் ஒலியைக் கொண்டு பதிவு செய்யப்பட்டது. இதன் முந்தைய பதிப்புகள் 1970 ஆம் ஆண்டு ஜனவரி மாதத்தில் பிரான்சில் நிகழ்த்தப்பட்டது, ஆனால் இது குறித்து ஏற்பட்ட கருத்து வேறுபாடுகளால் ரோன் கீசன் வருகை தேவைப்பட்டது, ஏறக்குறைய ஒரு மாதம் இதை மேம்படுத்த அவர் பணிபுரிந்தார். இதன் தயாரிப்பில் இடர்கள் வந்தாலும், இசைக்குழுவின் சிறிய உழைப்பே கிடைத்தாலும், ஜான் அல்டிஸின் உதவியால் இவர்களின் தொகுப்பு முற்றிலுமாக நிறைவு செய்யப்பட்டது. கில்மோர் அடோம் ஹார்ட் மதரை விரும்பவில்லை, மற்றும் வாட்டர்ஸும் அவரைப்போலவே அதை வெறுக்கவே செய்தார், அப்போது அவர் "யாரும் மீண்டும் அதைக் கேட்காமல் குப்பையில் எறிந்தாலும் கவலையில்லை" என்றும் கூறியுள்ளார். நூர்மன் சுமித், செயற்குழு தயாரிப்பாளராக மட்டுமே இருந்தார். அதுவே இசைத்துறை சார்ந்த இக்குழுவிற்குக் கொடுக்கப்பட்ட அவருடைய இறுதிப் பங்களிப்பாகும். தோர்கர்சன், முன் அட்டையில் ஒரு பசு மாட்டைக்கொண்ட மாறுபட்ட படத்தை அடோம் ஹார்ட் மதருக்காக வடிவமைத்தார், இந்த ஆல்பம் UKவில் சிறந்த வெற்றியைப் பெற்றது, 1970 ஆம் ஆண்டு ஜூன் 27 அன்று நடந்த பாத் பெஸ்டிவலில் இந்த நிகழ்ச்சி நடத்தப்பட்டது.
1971 ஆம் ஆண்டில், மெலடி மேக்கர் இதழில் வாசகர்களின் வாக்களிப்பில் இரண்டாவது இடத்தை இவர்கள் பிடித்தனர் (அவர்களுக்கு முந்தைய இடத்தை எமர்சன், லேக் அண்ட் பார்மர் குழு பெற்றது). மேலும் இது அவர்களுடைய வரலாற்றில் முதன்முறையாக லாபம் ஈட்டித்தந்தது. எனினும் நியூ ஒர்லென்ஸில் $40,000மதிப்பு மிக்க இசைக்கருவிகள் திருடு போயின, இது அவர்களின் பொருளாதார நிலையை மிகவும் முடங்கி போகச்செய்வதாக இருந்தது. உள்ளூர் காவலர்களால் அவர்களுக்கு உதவ முடியவில்லை. ஆனால் FBIயின் தலையீட்டால் ஒருமணி நேரத்தில் கருவிகள் கண்டுபிடிக்கப்பட்டன. மசோன் மற்றும் ரைட் இருவரும் இப்போது தந்தையாகிவிட்டனர், மேலும் இருவரும் லண்டனின் வீடுகள் வாங்கினர். கில்மோருக்கு இன்னும் திருமணம் ஆகவில்லை, எசக்ஸிலுள்ள 19வது நூற்றாண்டு பழைமையான பண்ணை வீட்டிற்கு இவர் இடம் மாறினார். வாட்டர்ஸ் அவருடைய மனைவியான பாட்டருடன் இஸ்லிங்டனின் உள்ள அவருடைய வீட்டில் வாழ்ந்துகொண்டிருந்தார், அவர் தோட்டத்தின் கீழே உள்ள பொருள்களைப் பத்திரப்படுத்தும் கொட்டகையை மாற்றி பதிவு செய்யும் ஸ்டுடியோ ஒன்றை உருவாக்கியிருந்தார்.
மெடில்
பரெடிட் இருந்தபோது இசைக்குழுவின் வெளிப்பாடுக்கும், இப்பொது உள்ள பிங்க் ஃபிலாய்டின் படைப்புக்கும் இடம்பெற்ற மாற்றத்தை காண்பிக்கும் ஆல்பமாக மெடீல் கருதப்பட்டது. இதற்கிடையில் இக்குழு அதே நேரத்தில் மோர் மற்றும் ஜப்ரிஸ்கி பாயிண்ட், போன்ற சவுண்ட் டிராக்குகளை வெளியிட்டது. மேலும் ரோன் கீசனின் அதிகப்படியான தலையீட்டாலும், கலைஞர்களின் கூட்டு முயற்சியாலும் அடோம் ஹார்ட் மதர் இசைக்குழுவினரால் உருவாக்கப்பட்டது.
அடோம் ஹார்ட் மதர் நிகழ்ச்சியிலிருந்து திரும்பிய பிறகு, 1971 ஆம் ஆண்டின் ஆரம்பத்தில், இசைக்குழு அபே ரோடிலும், மேலும் லண்டனில் உள்ள பல்வேறு பிற ஸ்டுடியோஸிலும் மறுபடியும் புதிய பாடல்களை இயற்ற ஆரம்பித்தனர். செயல்திட்டத்திற்கான முக்கிய கருவை உருவாக்க முடியாத அந்த நேரத்தில், இசைக்குழுவினர் அவர்களின் பரவலான சிந்தனையையும், கூர்மையான அறிவுத்திறனையும் பயன்படுத்தி செயல்திறன்மிக்க வேலைகளையும் பல்வேறு பரிசோதனைகளையும் செய்து பார்த்தனர், ஆனால் இந்த வேலைகள் மிகப்பெரிய விதத்தில் பலனளிக்காமல் போனது; சில வாரங்களுக்குப் பிறகும் அவர்கள் எந்த ஒரு பாடல்களையும் முழுமையாக முடிக்கவில்லை. பொறியாளரான ஜான் லெக்கி கூறும்போது, பிங்க் ஃபிலாய்ட் அவர்களது அமர்வுகளை மதிய நேரங்களில் ஆரம்பித்து அடுத்த நாள் அதிகாலையில் முடிக்கின்றனர், "இவ்வளவு நேரத்திலும் எதுவும் முடிக்கப்படுவதில்லை. பதிவு நிறுவனங்களையும் தொடர்புகொள்வதில்லை, அந்த இடைவெளி நேரத்தை நிரப்ப லேபில் மேனேஜரால் இரு புட்டி ஒயினுடன் சில சிறிய நிகழ்ச்சிகள் செய்து காட்டப்பட்டதைத் தவிர வேறொன்றும் செய்யப்பட்டதில்லை" என்றார். இசைக்குழு மிகச்சிறிய ஒலி அல்லது கிட்டாரின் ரிஃப்களை உருவாக்க நெடுநேரம் செலவழித்தது. ஏர் ஸ்டுடியோஸில் அவர்கள் பல நாட்கள் வேலை செய்தனர், வீட்டில் பயன்படுத்தும் பொருள்களைக் கொண்டு புது விதமான இசையை உருவாக்க முயற்சி மேற்கொண்டிருந்தனர். த டார்க் சைட் ஆப் த மூன் மற்றும் விஷ் யூ வேர் ஹியர் போன்ற ஆல்பங்களில் இவ்வித இசை பயன்படுத்தப்பட்டது.
இந்த இசைக்குழு பல்வேறு இசை நிகழ்ச்சிகள் நடத்திக்கொண்டிருந்த சமயத்தில் மெடில் பதிவு செய்யப்பட்டது, அதனால் இந்தத் தயாரிப்புக்கு அவர்களுக்கு அதிக நேரம் தேவைப்பட்டது. இசைக்குழு ஏப்ரலின் முதல் பாதியில் பாடல்களைப் பதிவு செய்தது, ஆனால் டன்கேஸ்டர் மற்றும் நார்விச் நிகழ்ச்சிகளை நடத்திவிட்டு பின்னர் மாத இறுதியில் அடுத்த பகுதிக்கான பதிவுகள் செய்யப்பட்டது. மே மாதத்தில் அபே ரோடில் பாடல் உருவாக்க அமர்வுகளுக்காகவும் லண்டன், லன்கேஸ்டர், ஸ்டிர்லிங், எடின்பர்க், கில்ஸ்கோ மற்றும் நொட்டிங்காம் போன்ற நகரங்களில் ஒத்திகை மற்றும் நிகழ்ச்சி நடத்துவதற்கும் அவர்களுடைய நேரங்களை பங்கிட்டுக்கொண்டனர். ஜூன் மற்றும் ஜூலை மாதங்களில் ஐரோப்பாவின் அனைத்து இடங்களிலும் நிகழ்ச்சி நடத்த அவர்களது நேரங்களை முக்கியமாக செலவிட்டனர். ஆகஸ்ட் மாதம், கிழக்கில் தொலைவான பகுதிகளிலும் மற்றும் ஆஸ்திரேலியாவிலும், செப்டம்பரில் ஐரோப்பாவிலும், மேலும் அக்டோபரிலிருந்து நவம்பர் வரை அமெரிக்காவிலும் செலவிட்டனர். அதே நேரத்தில், இசைக்குழு ரிலிக்ஸைத் தயாரித்து வெளியிட்டது, இந்த ஆல்பம் பிங்க் ஃபிலாய்டின் முந்தைய வேலைகளிலிருந்து உருவான தொகுப்பாகும். செப்டம்பர் மாதம் 21 மற்றும் 26 ஆம் தேதிகளில், கமாண்ட் ஸ்டுடியோவில் குவாட்ராபொனிக் கலவையாக இத்தொகுப்பு உருவானது. ஆனால் இத்தொகுப்பு இன்னும் வெளியிடப்படவில்லை.
இந்த இசைக்குழு லா வல்லீ என்ற தொகுப்பிலும், அப்ஸ்கர்ட் பை க்லெளட்ஸ் என்ற சவுண்ட் டிராக் ஆல்பத்திலும் மீண்டும் பரெட் ஸ்க்ரோடருடன் இணைந்து வேலை பார்த்தது. பாரிசுக்கு அருகிலுள்ள சட்டியூ டி'ஹீரோவில்லி என்ற இடத்தில் இத்தொகுப்பு ஒரு வாரத்திற்குள் இயற்றப்பட்டது. இந்த ஆல்பமே, முதல் முறையாக அமெரிக்க பில்போர்டின் சிறந்த 50 ஆல்பங்களில் ஓர் இடத்தைப் பிடித்தது.
த டார்க் சைட் ஆப் த மூன்
மெடில் வெளியானதைத் தொடர்ந்து, 1971 ஆம் ஆண்டு டிசம்பர் மாதத்தில் பிரிட்டன், ஜப்பான், அமெரிக்கா போன்ற நாடுகளில் நடத்தப்போகும் சுற்றுலா நிகழ்ச்சிகளுக்காக இசைக்குழுவினர் தயாரானர். லண்டனில் ஒத்திகைப்பார்க்கப்பட்ட அவர்களின் புதிய ஆல்பத்தின் மேல் மிகப்பெரிய எதிர்பார்ப்பு உருவானது, மேலும் வாட்டர்ஸ் "கண்டிப்பாக மக்களை நம்முடைய இசையினால் பைத்தியமாக்க வேண்டும்" என முன்மொழிந்தார், அதற்கான ஏற்பாடுகளும் நிகழ்ச்சியின் போது மேற்கொள்ளப்பட்டது. குழுவிலுள்ள நான்கு பேரும் பாடல் எழுதுவது மற்றும் புதிய தொகுப்புகளை தாயாரிக்கும் பணிகளிலும் ஈடுபட்டனர். புதிய ஆல்பத்தின் சில பகுதிகள் முதலில் உருவாக்கப்பட்ட ஆனால் உபயோகப்படுத்தப்படாத தொகுப்புகளான த பாடி, மற்றும் ஜப்ரிஸ்கி பாயிண்டிலிருந்து எடுக்கப்பட்டது. இந்தத் தொகுப்பிற்கு தற்காலிகத் தலைப்பாக த டார்க் சைட் ஆப் த மூன் (வானியலுக்கு பதிலாக பித்துநிலையை இதில் சுட்டிக்காட்டினர்) என பெயரிடப்பட்டது, ஆனால் இந்தத் தலைப்பு மெடிசின் ஹெட் இசைக்குழுவினரால் புளூஸ் ராக் இசைக்காக முதலிலேயே பயன்படுத்தப்பட்டிருந்தது, அதனால் தற்காலிகமாக இதற்கு எக்லிப்ஸ் என பெயரிட்டனர். மெடிசன் ஹெட்டின் அந்த ஆல்பம் வணிக ரீதியாக தோல்வியைத் தழுவியது, அதனால் நிகழ்ச்சிகளின் போது முதலில் கருதப்பட்ட தலைப்பே மீண்டும் இக்குழுவினரால் பயன்படுத்தப்பட்டது.
thumb|left|Abbey Road Studios main entrance|alt= கல் ஜல்லியால் ஆன பாதை கார் நிறுத்தத்திலிருந்து ஒயிட் டூ-ஸ்டோரி கட்டடத்தின் முக்கிய நுழைவாயில் வரை செல்கின்றது.கீழ்த்தளத்தில் கண்ணாடிச் சட்டத்தினால் ஆன இரண்டு ஜன்னல்கள் இருந்தன, முதல் தளத்தில் கண்ணாடிச் சட்டத்தினால் ஆன மூன்று ஜன்னல்கள் இருந்தன.அடித்தளத்தில் இரண்டு ஜன்னல்கள் தெரியும்படி அமைக்கப்பட்டிருந்தன.கதவைச் சுற்றி கற்களினால் அலங்கார வேலைப்பாடுகள் செய்யப்பட்டிருந்தன, மேலும் ஜன்னல்களுக்கு சாம்பல் நிறத்தில் வண்ணங்கள் பூசப்பட்டிருந்தன.
இந்த ஆல்பம் மே 1972 மற்றும் ஜனவரி 1973 ஆண்டுகளுக்கிடையே இரு பிரிவுகளாக அபே ரோடு ஸ்டுடியோவில் பதிவு செய்யப்பட்டது. அலன் பரிசன்ஸை ஸ்டாப் இஞ்சினியராக இக்குழு நியமித்தது. 1972 ஆம் ஆண்டின் பெரும்பகுதியை, புது பாடல்களை இயற்ற நிறைய பயணங்கள் மேற்கொண்டனர், மேலும் 1973 ஆம் ஆண்டு ஜனவரி மாதத்தில் திரும்பியபோது அவர்கள் முழுப்பதிவுகளையும் முடித்திருந்தனர். வெவ்வேறு பாடல்களைப் பாட பெண் பாடகர்களை அறிமுகப்படுத்தினர், மேலும் சாக்சாபோன் கலைஞர் டிக் பாரியையும் அவர்கள் உபயோகப்படுத்தினர். இசைக்குழு ஸ்டுடியோ நிகழ்ச்சிகளைPink Floyd: Live at Pompeii படமாகவும் எடுத்ததது. இந்த பதிவுகள் முழுக்க முடிந்தபிறகு, இக்குழு ஐரோப்பாவில் சுற்றுலாவைத் தொடங்கியது.
thumb|alt=A monochrome image of members of the band. The photograph is taken from a distance, and is bisected horizontally by the forward edge of the stage. Each band member and his equipment is illuminated from above by bright spotlights, also visible. A long-haired man holds a guitar and sings into a microphone on the left of the image. Central, another man is seated behind a large drumkit. Two men on the right of the image hold a saxophone or a bass guitar and appear to be looking in each other's general direction. In the foreground, silhouetted, are the heads of the audience.|1973 ஆம் ஆண்டில் த டார்க் சைட் ஆப் த மூன் வெளியான பிறகு, விரைவிலேயே (l-r) டேவிட் கில்மோர், நைக் மசோன், டிக் பரெய், ரோகர் வாட்டர்ஸினால் அதன் நேரடி நிகழ்ச்சி ஏர்லஸ் கோர்ட்டில் நடந்தது. பொதுவாக, பத்திரிகைகள் ஆர்வமாக இருந்தன; மெலடி மேக்கரின் ராய் ஹாலிங்வொர்த் இதைப்பற்றி விவரிக்கையில்: "… இதனால் முழுமையாக குழப்பம் அடைந்துள்ளேன், இதைப் பின்பற்றுவதும் மிகவும் கடினம்", இரண்டாவது பக்கத்திற்கு பாரட்டுகளைத் தெரிவித்தார், அவர் "பாடல்கள், ஒலிகள், தாளம் திடமாகவும், நன்றாகவும் இருந்தது, சாக்சாபோனின் இசை வானத்தைத் தொட்டது, இசைக்குழுவானது மிகவும் நன்றாக இந்த பணிகளைச் செய்தது, மேலும் உற்சாகமாகவும் பிரவாகமாகப் பொழிந்து இரவுக்குள் நுழைந்தது" என்றார்.  1973 ஆம் ஆண்டில்   'ரோலிங் ஸ்டோன் இதழின் லாய்ட் கிராஸ்மன் இந்த ஆல்பத்தைப் பற்றி விமர்சனம் எழுதுகையில்: "ஒரு சிறந்த ஆல்பம் நல்ல கருத்துக்களைக் கொண்ட கருவுடன் உருவாகியுள்ளது இது நம்மை பார்ப்பதற்கு தூண்டுவது மட்டுமல்லாமல், அதிலேயே மூழ்கியிருக்கச் செய்கிறது" என்றார். '
த டார்க் சைட் ஆப் த மூன் 1973 ஆம் ஆண்டு மார்ச் மாதத்தில் வெளியிடப்பட்டது. பிரிட்டன் மற்றும் மேற்கு ஐரோப்பாவில் இது உடனடி வெற்றியைப் பெற்றது. இந்த ஆல்பம், இந்த இசைக்குழுவை அமெரிக்கத்தர வரிசையில் முதலிடத்தைப் பெற வைத்தது, மேலும் அமெரிக்க வரலாற்றில் மிகப்பெரிய அளவில் இந்த ஆல்பம் விற்றுத்தீர்ந்தது. மார்ச் 17 அன்று நியூ யார்க் நகரிலுள்ள ரேடியோ சிட்டி இசை அரங்கத்தில் நடந்த நடுஇரவு நிகழ்ச்சி உள்ளிட்ட, 1973 மார்ச் மாதம் முழுவதும் அமெரிக்க சுற்றுலா நிகழ்ச்சிகளில் இந்த ஆல்பத்தின் பாடல்கள் இடம் பெற்றன. ஆல்பத்தின் இந்த வெற்றி இசைக்குழுவிலுள்ள நான்கு பேருக்கும் அவர்கள் முன்பு நினைத்துப்பார்க்க முடியாத செல்வத்தைக் கொடுத்தது; ரிச்சர்ட் ரைட் மற்றும் ரோகர் வாட்டர்ஸ் இருவரும் பெரிய வீடுகளை வாங்கினர், மேலும் நிக் மசோன் சந்தைக்கு புதிதாக வரும் கார்களையெல்லாம் வாங்கினார். பிங்க் ஃபிலாய்டின் அமெரிக்க பதிவு நிறுவனமான கேப்பிடோல் ரிக்கார்ட்ஸின் உழைப்பு முந்தைய நிறைய ஆல்பங்கள் அமெரிக்காவில் வெற்றியடைய காரணமாக அமைந்தது. புதிதாக சேர்மனாக அமர்த்தப்பட்ட பாஸ்கர் மேனன் மோசமான முந்தைய அமெரிக்க வெளியீடுகளின் விளைவைத் தலைகீழாக்கினார். ஆனால், கேபிடோலிடம் கருத்து வேறுபாடு. குழுவும் இசைக்குழுவின் மேலாளர் ஓ'ரோர்க் சேர்ந்து கொலம்பியா ரிக்கார்ட்ஸுடன் பேரம்பேசி புதிய ஒப்பந்தத்தை அமைத்தனர். அதிகாரப்பூர்வமாக புதிய ஒப்பந்ததில் கையெழுத்திடும் முன்பு த டார்க் சைட் ஆப் த மூன் இந்த நிறுவனத்தின் கட்டுப்பாட்டில் வெளியிடப்பட்ட கடைசி ஆல்பமாகும். மேனன், பிங்க் ஃபிலாய்டுடன் ஒப்பந்தத்தை புதுப்பிக்க எடுத்துக்கொண்ட முயற்சிகள் வீணாயின, மேலும் இசைக்குழு கொலம்பியா நிறுவனத்துடன் ஒப்பந்தம் செய்ய முன்பணமாக $1 மில்லியன் (இன்றைய மதிப்புப்படி $0) வாங்கியது, பிரிட்டன் மற்றும் ஐரோப்பாவில் தொடர்ந்து ஹார்வெஸ்ட் ரெக்கார்ட்ஸ் நிறுவனம் அவர்களுக்கு பிரதிநிதியாக செயல்பட்டது.
விஷ் யூ வேர் ஹியர்
1975 ஆம் ஆண்டின் முதல் வாரத்தில் மீண்டும் அவர்கள் ஸ்டுடியோவிற்கு திரும்பினர். அலன் பர்சன்ஸ், இசைக்குழுவினருடன் தொடர்ந்து வேலை செய்ய மறுத்துவிட்டார் (அதற்கு பதிலாக த அலன் பர்சன்ஸ் பிராஜக்ட்டின் சொந்த இசைக்குழுவை வெற்றிகரமாக நடத்த ஆரம்பித்தார்). பை ஸ்டுடியோஸில் பதிவு செய்யப்பட்ட மோரில் ப்ரெய்ன் ஹம்ப்ரெஸுடன் இக்குழு வேலை செய்திருந்தது, 1974 ஆம் ஆண்டில் மீண்டும் அவர்களுடன் இணைந்தது. இசைக்குழுவின் புதிய பாடல்கள் இயற்றும் வேலைகளுக்கு இவர் இயல்பாகத் தேர்ந்தெடுக்கப்பட்டார். இசைக்குழுவினருக்கு தொடக்கத்தில் புதியப் பாடல்களைப் பற்றி திட்டமிடுவது மிகவும் கடினமாக இருந்ததது, குறிப்பாக டார்க் சைட் ஆப் த மூனின் வெற்றிக்குப் பிறகு, இந்த நால்வரும் உடலளவிலும் மனதளவிலும் சோர்வடைந்திருந்தனர். ரிக் ரைட், அவர்களின் முந்தைய காலத்தைப்பற்றி விவரிக்கும் போது "கஷ்டமான காலங்களில் வீற்றிருந்தபோது", குழுவினர் "மிகவும் வலியுடன்" இருப்பதை உணர்ந்ததாக தெரிவித்துள்ளார். மசோன் பன்முக-டிராக்குகளை பதிவுசெய்வதென்பது மிக நீளமாகவும் சலிப்பூட்டுவதாகவும் உணர்ந்தார், மேலும் கில்மோர் இசைக்குழுவின் பழைய தொகுப்புகளை மேம்படுத்துவதில் ஆர்வம் காட்டினார். மசோனின் திருமண வாழ்க்கை தோல்வியடைந்ததன் காரணமாக, அவர் உடல்நலத்தில் அக்கறையில்லாமல் இருந்தார், இந்த நிலை டிரம் வாசிப்பதிலும் உணரத்தக்கதாக இருந்தது.
சில வாரங்களுக்குப் பிறகு வாட்டர்ஸ் அடுத்த தொகுப்புக்கான கரு உருவாக்குவதைப்பற்றி எண்ணத்தொடங்கினார். 1974 களில் மூன்று புதிய இசைகளை இவர்கள் இயற்றினர், அவை; "ரவிங் அண்ட் டுரோலிங்", "கோட்டா பீ க்ரேசி" மற்றும் "சைன் ஆன் யூ க்ரேசி டயமண்ட்", மேலும் அவர்கள் பிரான்சிலும் இங்கிலாந்திலும் தொடர் நிகழ்ச்சிகளை நடத்தினர். இந்த புதிய இசைத்தொகுப்புகள், அவர்கள் புதிய ஆல்பத்தை உருவாக்குவதற்கு வழிவகுத்தது, மேலும் சைன் ஆன் யூ க்ரேசி டயமண்ட், நியூயார்க்கின் பிரபலமான மிக முக்கிய பாடலாக அமைந்தது. தொடக்கத்தில் வரும் நான்கு இசைக்குறிப்பு கிட்டார் இசையுடன் கூடிய தொடர் பகுதியுடன், முற்றிலுமாக நிகழ்ச்சிக்காக கில்மோரால் இயற்றப்பட்டது, அது வாட்டர்ஸுக்கு, குழுவின் பழைய உறுப்பினரான சைட் பரெட்டின் ஆவி இருப்பதாக நினைவூட்டும் வகையில் இருந்தது. "ஷைன் ஆன் யூ க்ரேசி டயமண்ட்" இரண்டாக பிரிக்கப்பட்டு, மேலும் இரண்டு புதிய பாடல்கள் தயாரிக்கப்பட்டு அதற்கு இடையில் இந்த இரண்டு பாடல்களின் பாதி இணைக்கப்பட்டது. "வெல்கம் டு த மெசின்" மற்றும் "ஹேவ் எ சிகர்", இசைத்துறையின் வணிகத்தின் தாக்கத்தை சிறிதளவே சரிப்படுத்துவதாக இருந்தது, பரெட்டின் எழுச்சிக்கும் வீழ்ச்சிக்கும் பொருத்தமான தொகுப்பாக "ஷைன் ஆன்" பாடல் வரிகள் மிகவும் நன்றாக இருந்தது; "ஏனெனில் நான் நினைத்ததை நெருங்க முயற்சித்தேன்... சைட்டின் இந்தப் பிரிவு சிறிது காலத்திற்குப் பேசமுடியாமல், தவிர்க்க முடியாத துக்கத்தை தந்தது." போன்ற வரிகள் இதை நன்கு உணர்த்தும். "ரவிங் அண்ட் ட்ரோலிங்" மற்றும் "கோட்டா பீ க்ரேசி" போன்ற பாடல்களுக்கு புதிய கருத்தில் இடமில்லாததால், அப்பாடல்களை ஒதுக்கி வைத்தனர்.
அதிகப்படியாக, 1975 ஆம் ஆண்டு ஜூலை 5 அன்று நீப்பொர்த்தில் ஓப்பன்-ஏர் இசைவிழாவில் விஷ் யூ வேர் ஹியர் நிகழ்ச்சியின் பெரும்பகுதிகள் நடத்தப்பட்டன, ஆனால் அவர்களுடைய இந்நிகழ்ச்சி விமர்சகர்களால் கடுமையாக விமர்சிக்கப்பட்டது. 1975 ஆம் ஆண்டு செப்டம்பர் மாதத்தில் இந்த ஆல்பம் வெளியிடப்பட்டது, இந்த ஆல்பம் பிரிட்டனில் நேரடியாக #1வது இடத்தைப் பெற்றது, மேலும் பில்போர்டின் இரண்டாவது வார தர வரிசையில் #1வது இடத்தைப் பிடித்தது. ராபர் கிரிஸ்ட்காவ் இதைப்பற்றி விமர்சிக்கையில் "... இசை மிக எளிமையாகவும் ஈர்க்கும் வகையிலும் மட்டுமில்லாமல், இதன் இசைக்கலவையானது கிட்டாரினால் நயமாக அமைக்கப்பட்டுள்ளது, ஆனால் உண்மையில் இது சிம்பொனிக் தர இசை பெற்றுள்ளது (மற்றும் ஒன்றையொன்று நினைவூட்டுவதாகவும் உள்ளது) த டார்க் சைட் ஆப் த மூனைப் போல மிகவும் நன்றாக உருவாக்கப்பட்டுள்ளது" என்று நன்றாக விமர்சித்து எழுதியுள்ளார்
அனிமல்ஸ்
நீப்ஒர்த் நிகழ்ச்சியைத் தொடர்ந்து, இசைக்குழுவினர் ஸ்லிங்டனில் 35 பிரிட்டானியா ரோவில் உள்ள மூன்று அடுக்குகளைக் கொண்ட தேவாலய அரங்கினை வாங்கினர். விற்பனையில் சதவீதக் குறைப்புக்கு மாற்றாக அளவில்லா ஸ்டுடியோ நேரம் பெறுதல் தொடர்பாக EMI உடன் அவர்கள் செய்திருந்த ஒப்பந்தம் காலாவதியானதால், அந்த கட்டடத்தை பதிவிடமாகவும் சேகரிப்பிடமாகவும் உருவாக்க எண்ணினர். ஸ்டுடியோவை கீழ்தளத்திலும், சேகரிப்பு அறைகளை அதற்கு மேலும் அமைத்திருந்தனர், தேவைகளுக்கு ஏற்றவாறு இசைக்குழுவின் கருவிகளை கட்டடத்திற்குள்ளேயும், வெளியிலும் பொருத்தினர். மேல்தளத்தை பூல் டேபிள் உடனான அலுவலகமாக மாற்றினர். இசைக்குழுக் கருவிகளை வெளியிலிருந்து வாங்குவதற்கு எண்ணியது, ஆனால் இந்தத் திட்டம் தோல்வியடைந்ததால் அந்தப் பொறுப்பை ப்ரெய்ன் கிராண்ட் மற்றும் ராபி வில்லியம்ஸ் ஆகிய இருவரும் ஏற்றுக்கொண்டனர். எனினும் இந்த ஸ்டுடியோ முழு வெற்றியடைந்தது. 1975 ஆம் ஆண்டின் பெரும்பகுதியில் இதன் கட்டுமான பணிகள் நடந்தது, மேலும் 1976 ஆம் ஆண்டில் அவர்களுடைய எட்டாவது ஸ்டுடியோ ஆல்பமான அனிமல்ஸை புதிய இடத்தைக் கொண்டு பதிவு செய்தனர்.
right|thumb|1977 ஆம் ஆண்டில் இசைக்குழுவின் ஆல்பமான அனிமல்ஸுக்கு பாட்டெர்சீ மின்னணு நிலையத்தித்தை கருவாகக் கொண்டு மேலட்டையின் படம் உருவாக்கப்பட்டது. அனிமல்ஸ் வாட்டர்ஸின் மற்றொரு கருத்துப் படிவத்திலிருந்து உருவானதாகும். அதன் படி, மனிதர்கள் நாய்கள், பன்றிகள் மற்றும் செம்மறி ஆடுகளாக மாறுகின்றனர். ஜார்ஜ் ஓர்வெல்லின் அனிமல் ஃபார்ம் என்ற கதையிலிருந்து இதன் கருத்து எடுக்கப்பட்டது, ஆனால் வாட்டர்ஸின் பதிப்பில் செம்மறி ஆடு அவைகளை அடக்கி ஆள்பவர்களுக்கு எதிராக எழுச்சிகொள்வதாகக் கதை அமைக்கப்பட்டிருந்தது. ப்ரெய்ன் ஹம்ப்ரெய்ஸ், இந்த ஆல்பத்திற்கு பொறியாளராக பணியாற்ற மறுபடியும் அழைக்கப்பட்டார். விஷ் யூ வேர் ஹியரில் முதலில் ஏற்றுக்கொள்ளப்பட்ட இரண்டு பாடல்களான "ரவிங் அண்ட் ட்ரோலிங்" மற்றும் "கோட்டா பீ க்ரேசி" மீண்டும் சரிசெய்யப்பட்டு "சீப்" மற்றும் "டாக்" பாடல்களாக மாறின. "பிக்ஸ் ஆன் த விங்" என்ற பாடலுக்காக தனியாக கிட்டார் வாசிக்க ஸ்நோ ஒயிட் நியமிக்கப்பட்டார், இந்தப் பாடல் வினெய்ல் வெளியீட்டில் சேர்க்கப்படவில்லை, எனினும் எய்ட்-டிராக் கேட்ரீஜ் வகையைச் சார்ந்த ஆல்பத்தின் பதிப்பில் சேர்க்கப்பட்டது. 1976 ஆம் ஆண்டு டிசம்பர் மாதத்தில் இந்த ஆல்பத்தை நிறைவு செய்தனர், அதற்கு பின் மேலட்டை உருவாக்கும் வேலைகள் தொடங்கின. ஹிப்க்நோசிஸ் அதற்குப் பொறுப்பேற்று மூன்று விதமான யோசனைகளை கூறியது, ஆனால் வழக்கத்திற்கு மாறாக இந்த வேலையின் இறுதித் திட்டம் வாட்டர்ஸால் வடிவமைக்கப்பட்டது. அந்த நேரத்தில் அவர் க்ளாப்ஹம் காமனுக்கு அருகில் வாழ்ந்துகொண்டிருந்தார், மேலும் வழக்கமாக பட்டர்சீ மின் நிலையத்தில் அவர் பணியாற்றியது இவருடைய எஞ்சிய வாழ்க்கையை பயனுள்ளதாக்கியது. இந்தக் கட்டடமே மேலட்டைப் படத்திற்கான கருவாக எடுத்துக்கொள்ளப்பட்டது, மேலும் இக்குழுவினர் 30 ft போர்சின் பலூனையும் (அல்கி என அறியப்படுகிறது) இதில் உபயோகப்படுத்தினர். ஹீலியத்தை உபயோகப்படுத்தி இந்த பலூனை பெரிதாக்கி இருந்தார்கள், மேலும் டிசம்பர் 2 அன்று இதைத் திட்டமிட்டபடி தகுந்த இடத்தில் பொருத்தினர். அதைப் பறக்கவிடும்போது சுடுவதற்கு பயிற்சி பெற்ற குறிபார்த்து சுடுபவரையும் இதற்காக நியமித்தனர். எதிர்பாராத மோசமான வானிலையினால் பலூனை சுடுவதில் தாமதம் ஏற்பட்டது, இதனால் இரண்டாவது நாள் குறிபார்த்து சுடுபவரை ஓ'ரோர்க் புறக்கணித்தார். வானத்தில் மேலெழும்பும் விதமாக பலூன் பறக்க விடப்பட்டது. இதன் விளைவாக கெண்டிலில் இது தரையிரங்கியது, மேலும் உள்ளூர் விவசாயியால் இது கண்டுபிடிக்கப்பட்டது, "இதன் தோற்றம் என் பசு மாடுகளை பயமடையச் செய்தது" என அவர் கோபமுடன் கூறியதாக தகவல்கள் தெரிவித்தன துப்பாக்கிச்சூடு மூன்றாவது நாளாக தொடர்ந்தது, ஆனால் பிறகு பன்றியின் படம் மேலட்டையின் படத்திற்குப் பொருத்தியது ஆனாலும் அதைவிட முந்தைய மின்நிலையத்தின் புகைப்படமே மேலானதாக இருந்தது.
இந்த பிரிவில் உரிமம் வாங்குவதில் ஆல்பம் தயாரிப்பிதற்கிடையே சில தடங்கலை ஏற்பட்டது. உரிமம் ஒவ்வொரு பாடலைப் பொருத்தும் வழங்கப்பட்டது, எனினும் கில்மோர் "டாக்ஸுக்கான" மிகப்பெரிய பொருப்பை ஏற்றிருந்தார், ஏறக்குறைய அந்தப் பாடல் ஆல்பத்தின் முதல் பெரும் பகுதியை பிடித்தது, அதற்கான இரண்டாவது பகுதியான "பிக்ஸ் ஆன் த விங்" வழங்கிய வாட்டர்ஸை விட குறைந்த வரவேற்பே அவருக்கு கிடைத்தது. இந்தப்பாடல் வாட்டர்ஸின் சொந்த வாழ்க்கையைப்பற்றி எடுத்துக்கூறும் விதமாக அமைந்திருந்தது—இதில் அவருக்கு கரோலின் அன்னே கிர்ஸ்டியின்(க்ரேட்புல் டெட்டின் மேலாளராக பணியாற்றிய ராக் ஸ்கல்லியை மணமுடித்தவர்) மேலிருந்த புதிய ரொமாண்டிக் ஆர்வத்தை இதில் வெளிப்படுத்தியிருந்தார். ஜூடியை மணமுடித்திருந்த வாட்டர்ஸுக்கு' குழந்தை ஏதுமில்லை, ஆனால் 1976 ஆம் ஆண்டு நவம்பர் மாதத்தில் கரோலினின் குழந்தைக்கு தந்தையானார். கில்மோரும் அவருக்கு பிறந்த முதல் குழந்தையினால் இசையில் கவனமற்றிருந்தார், ஆனாலும் ஆல்பத்திற்காக சிறிது பங்களித்திருந்தார். அவ்விதமே, மசோன் மற்றும் ரைட் இருவருமே அனிமல்ஸுக்காக ஓரளவு மட்டுமே பங்களித்தனர்(பிங்க் ஃபிலாய்டின் முதல் ஆல்பத்தை எழுதிய பெருமை ரைட்டுக்கு இல்லை); ரைட்டுக்கு அவருடைய திருமண வாழ்க்கை பிரச்சனையாக இருந்தது, ஆனாலும் வாட்டர்ஸுடன் இவருடைய உறவு வேதனைக்குறியதாகவே இருந்தது.
"Animals was a slog. It wasn't a fun record to make, but this was when Roger really started to believe that he was the sole writer for the band. He believed that it was only because of him that the band was still going, and obviously, when he started to develop his ego trips, the person he would have his conflicts with would be me."
- Richard Wright
right|thumb|சிக்காக்கோவிலுள்ள த சோல்டர் பீல்ட் அரங்கம்.1977 ஆம் ஆண்டில் இன் த பிலெஷ் நிகழ்ச்சியின் போது இசைக்குழுவினர் பங்கேற்றனர். 1977 ஆம் ஆண்டு ஜனவரி 23 அன்று அனிமல்ஸ் வெளியிடப்பட்டது. மேலும் UK தரவரிசையில் #2வது இடத்தையும் மற்றும் அமெரிக்க தர வரிசையில் #3வது இடத்தையும் பெற்றது. NME இதழ் இந்த ஆல்பத்தைப் பற்றி குறிப்பிடுகையில் "… இது ஒரு உச்சத்தைத் தொடும், புகழவாய்ப்பில்லாத, மிகவும் வலிமையுடைய மற்றும் ஒளிவு மறைவற்ற புன்னிதமான தீங்கற்ற இசை சூரியன் உதிக்கும் இந்த திசையிலும் கிடைக்கக்கூடியதாக உள்ளது …" என்று புகழ்ந்துள்ளார், மேலும் மெலடி மேக்கருக்காக கர்ல் தலஸ் எழுதுகையில் "… சமீபகாலமாக வெளிவந்த பாடல்கள் [ஒரு] மந்தமாக இருந்தது எனக்கு இந்த உண்மை மிகவும் வருத்தத்தை அளிக்கிறது…" எனக் கூறியுள்ளார் இந்த ஆல்பம் இசைக்குழுவின் பொருள் தொகுப்பாகியது,   ப்லெஷ் நிகழ்ச்சியின் போது, குழுவினுள் நடந்த உட்பூசல்கள் இசைக்குழுவின் எதிர்காலத்திற்கு தடையாக அமைந்தது.  'வாட்டர்ஸ் ஒவ்வொரு நிகழ்ச்சியின் போதும் அரங்கத்திற்கும் தனியாக வந்து, பிறகு நிகழ்ச்சி முடிந்தவுடன் உடனே அந்த இடத்தை விட்டு கிளம்பத்தொடங்கினார், மேலும் கில்மோரின் மனைவி கிங்கர், வாட்டர்ஸின் புதிய கேர்ல்பிரண்டுடன் இணைந்து பணியாற்றவதை விரும்பவில்லை. ஒரு நிகழ்ச்சியின் போது, நிகழ்ச்சியைப் பாதியில் விட்டு மீண்டும் இங்கிலாந்துக்குச் செல்லப்போவதாக ரைட் இசைக்குழுவினரைப் பயமுறுத்தினார். நிகழ்ச்சி நடக்கும் அரங்கத்தின் அளவிலும் பிரச்சினையாக இருந்தது; சிக்காகோவில் சோல்டியர் பீல்ட் அரங்கத்தில் நடக்கும் நிகழ்ச்சிக்காக அதனை வழங்குபவர்கள் 67,000 பேர் கலந்துகொள்ள நுழைவுச் சீட்டுகளை விற்பனை செய்ததாகக் கூறியிருந்தனர், ஆனால் வாட்டர்ஸும் ஓ'ரோர்க்கும் இதை எதிர்பார்க்கவில்லை. அவர்கள் ஹெலிக்காப்டர், புகைப்பட கலைஞர்கள் மற்றும் வழக்கறிஞர்களையும் வாடகைக்கு நியமித்தனர். மேலும் 95,000 பேர் நிகழ்ச்சிக்கு வந்திருந்ததாகவும் தெரிந்தது, இதனால் $640,000 அளவுக்கு நஷ்டம் ஏற்பட்டது. இசைக்குழுவின் வெற்றிக்கு காரணமாக இருப்பதாக உண்மையாக நம்பப்பட்ட கில்மோருக்கு இந்த நிகழ்ச்சியின் முடிவில் மிகவும் குறைவான மதிப்பே இருந்தது, மேலும் அதற்குப் பிறகு வேறு எந்த நிகழ்ச்சிகளிலும் அவர்கள் கலந்து கொள்ள முடியாத நிலை ஏற்பட்டது. '
த வால்
பெரிய அரங்கங்களில் பங்குபெறும் பிங்க் ஃபிலாய்ட்டின் முதல் நிகழ்ச்சியாக இன் த ப்லெஷ் அமைந்தது, மேலும் ஒரு அரங்கத்தில் பார்வையாளர்கள் சேர்ந்துகொண்டு சத்தங்கள் எழுப்பினர், மேலும் முதல் வரிசையில் இருந்த உணர்ச்சிவசப்படும் பார்வையாளர்கள் வாட்டர்ஸை எரிச்சல் உண்டாக்கினர், இதனால் பார்வையாளர்களுக்கும் இவருக்கும் நிகழ்ச்சிகளுக்கு இடையே சிறு சண்டைகள் நடந்தன. வாட்டர்ஸ் மட்டுமில்லாமல் கில்மோருக்கும் இவ்வளவு பெரிய அரங்கத்தில் பாடுவதை மிகவும் மோசமாகக் கருதினார், மேலும் இசைக்குழுவின் கூடுதல் நிகழ்ச்சியான ட்வெல்வ்-பார் புளூ வகை இசையை இங்கு வாசிக்க மறுத்தார். வாட்டர்ஸ் இந்த சம்பவத்தை அடிப்படையாகக் கொண்டு இசைக்கலைஞர்களுக்கும் அவர்களைச் சுற்றியுள்ள பார்வையாளர்களுக்கும் உள்ள இடைவெளியை மையமாகக் கொண்டு ஒரு புதிய கருத்துப்படிவத்தை உருவாக்கினார்.
இதற்கிடையில், கில்மோரும் ரைட்டும் அவர்களுடைய முதல் தனி ஆல்பத்தை வெளியிட்டனர், அவை டேவிட் கில்மோர் மற்றும் வேட் ட்ரீம்ஸ் ஆகும். இரண்டு ஆல்பங்களின் விற்பனையும் மிகவும் மோசமாகவே இருந்தது, இதனால் இசைக்குழுவின் நற்பெயருக்கு பாதிப்பு ஏற்பட்டதாக எண்ணி குழுவினர் அவர்கள் மேல் வெறுப்படைந்தனர். 1976 ஆம் ஆண்டில் இசைக்குழுவினர் நிதி ஆலோசனை நிறுவனமான நார்டன் வார்பர்க் குரூப்பை(NWG) தங்களுடன் இணைத்துக் கொண்டனர். NWG இசைக்குழுவின் நிதி வசூலிப்பவர்களாகவும் எல்லாவிதமான நிதி ஆலோசகர்களாகவும் இருந்தனர், அதற்காக £300,000 பணத்தை வருடத்திற்கு செலவிட்டனர். பிரதானமாக இசைக்குழுவின் அதிகப்படியான UK வரிகளைக் குறைக்க, £1.6M மற்றும் £3.3M மதிப்புள்ள குழுவினரின் பணம் ஹை-ரிஸ்க் வென்சர் கேப்பிடல் திட்டத்தில் முதலீடு செய்யப்பட்டது. விரைவில் இந்தத்திட்டம் நஷ்டம் அடைந்ததால் இசைக்குழுவினர் அவர்களுடைய பணத்தை இழந்துகொண்டிருந்தனர். NWG தோல்வியடையும் தொழில்களில் முதலீடு செய்தது மட்டுமல்லாமல், அவர்களுடைய வருமானத்தின் 83% வரித்தொகையை இசைக்குழுவினர் கட்டும்படியான இக்கட்டான சூழ்நிலையை ஏற்படுத்தினர். இதன் விளைவாக NWG உடன் இவர்களுக்குண்டான உறவை துண்டித்துக்கொண்டனர், மேலும் எதிலும் முதலீடு செய்யாத £860,000 மதிப்புள்ள அவர்களின் பணத்தை இசைக்குழுவினர் திரும்பக்கேட்டனர்.(அவர்களுக்கு திரும்பக்கிடைத்தது £740,000 மட்டுமே).
இதற்கு மத்தியில், 1977 ஆம் ஆண்டு ஜூலை மாதத்தில் வாட்டர்ஸ் இசைக்குழுவினருக்கு இரண்டு புதிய யோசனைகளை வழங்கினார். முதலாவதாக தற்காலிகத் தலைப்பான ப்ரிக்ஸ் இன் த வாலுக்குடைய தொண்ணூறு நிமிட நிகழ்ச்சியையும், அடுத்து பின்நாளில் வெளிவந்த அவருடைய முதல் தனி ஆல்பமான த ப்ரோஸ் அண்ட் கான்ஸ் ஆப் ஹிட்ச் ஹிக்கிங்கையும் காண்பித்தார். எனினும் தொடக்கத்தில் மசோனும் கில்மோரும் ஆர்வமாகக் கவனித்தாலும், அவர்களுடைய அடுத்த ஆல்பமாக பார்மரைத் தேர்வுசெய்தனர். பாப் இஸ்ரின் இணைத்தயாரிப்பாளராக சேர்க்கப்பட்டார். இவர் நாற்பத்தி எட்டு பக்க ஸ்கிரிப்டை எழுதி, இசைக்குழுவினருக்கு வழங்கினார்: "அடுத்த நாள் ஸ்டுடியோவில், ஒரு சிறு கூட்டத்தை நடத்தினோம், முழு இசைக்குழுவினருடன் நீயும் இசைக்க முடியுமென்பதை நினைக்கும்போது அனைவருடைய கண்களும் மின்னியது, ஏனெனில் பிறகு அவர்கள் ஆல்பத்தைப் பார்க்க முடியும் என்பதால் இருக்கலாம்." பிங்க்கின் பாத்திரத்தை மையமாகக் கொண்டு இந்த கதை உருவாக்கப்பட்டிருந்தது—இது இரண்டாம் உலகப்போரில் அவருடைய தந்தை இறந்த நேரத்தில் வாட்டர்ஸின் குழந்தை பருவ அனுபவத்தில் அவரை ஈர்த்த பாத்திரமாகும்— முதலில் 'ப்ரிக் இன் த வால்' நிறைய பிரச்சனைகளைக் கொடுத்தது, மேலும் ஒவ்வொரு பிரச்சனையும் பிங்க்கை மேலும் தனிமைப்படுத்தியது. பிங்க் பிறகு போதை பழக்கத்திற்கு அடிமையாகி இசைத்துறையிலிருந்து வெளியேறினார், மேலும் ஒழுங்கு தவறி நடக்க ஆரம்பித்தார். இந்த உருவாக்கம் நலிவடைந்திருந்த சைட் பரெட்டை சிறிது ஈர்த்தது, மேலும் சிறு முன்னேற்றத்தையும் கொடுத்தது. இந்த ஆல்பத்தின் முடிவில், பாசிச பார்வையாளர்கள் அதிகமாக 'டோர் டவுன் த வாலைப்' பார்த்தனர், இதனால் மறுபடியும் ஒரு அக்கறையுள்ள மனிதனாக இவர் மாற்றினார்.
பிர்ட்டானியா ரோவில், ப்ரெய்ன் ஹம்ப்ரெய்ஸ் குழுவினருடன் ஐந்து வருடங்களை இணைந்திருந்ததை உணர்ச்சிகரமாக நினைவுகூர்ந்து பிறகு வெளியேறினார், மேலும் அவருக்கு பதிலாக ஜேம்ஸ் கத்ரி நியமிக்கப்பட்டார். முந்தைய நிகழ்வுகள் இஸ்ரினுக்கு உணர்வுப்பூர்வமாக இருந்தது, கத்ரி மற்றும் வாட்டர்ஸ் இருவரும் ஆல்பத்தை வழிநடத்துவதைப் பற்றிய நல்ல யோசனைகளை வைத்திருந்தனர்; எனினும் வாட்டர்ஸுக்கும் மற்ற இதர குழுவினருக்கும் இடையிலான செய்திகளை எடுத்துச்செல்ல இடைத்தரகரைப்போல இஸ்ரின் ஈடுபடுத்தப்பட்டார். இந்த வேலை மார்ச் 1979 வரை நீடித்தது, அந்த நேரத்தில் இசைக்குழுவின் நிதி நிலைமை சரியில்லாத காரணத்தால் ஒரு வருடத்திற்கு மேலாக அவர்கள் UKவை விட்டு வெளியேறும்படியான நிலைமைக்குத் தள்ளப்பட்டனர், மேலும் நைஸிற்கு அருகிலுள்ள சூப்பர் பியர் ஸ்டுடியோசில் அவர்களுடைய பதிவு வேலைகளைத் தொடர்ந்தனர்.
வாட்டர்ஸின் ஆணையை ஏற்று பதிவு வேலைகளை இரவு நேரங்களில் மேற்கொண்டனர். இஸ்ரினுடனான இவருடைய நட்பு மிகவும் மோசமானது, ஆனால் இவருக்கும் ரைட்டுக்கும் இடையிலிருந்த நட்பு முற்றிலுமாக உடைந்தது. இசைக்குழுவினர் அனைவரும் ஸ்டுடியோவில் சந்திப்பது மிகவும் அரிதாக இருந்தது, மேலும் இஸ்ரின் வந்த பிறகே குழுவினர்களுக்கிடையே பிரச்சனைகள் உருவானதை நினைத்தும் அவருக்கு தயாரிப்பாளாராக உரிமை வழங்கியதை நினைத்தும் ரைட் கவலைப்படத் தொடங்கினார்(அதுவரை அவர்களின் ஆல்பங்கள் "பிங்க் ஃபிலாய்டின் தாயாரிப்பு" என்றே வெளியிடப்பட்டது). ரைட் வாட்டர்ஸுக்கு தயாரிப்பாளராக உரிமை வழங்கிய பிறகு அவர் நிகழ்ச்சிக்கு ஒத்திகை பார்ப்பதற்கு சம்மதித்தார், ஆனால் சில வாரங்களுக்குப் பிறகு வாட்டர்ஸ் மற்றும் இஸ்ரின் இருவரும் அவரின் வழிமுறைகளில் அதிருப்தியை வெளிப்படுத்தினர். அதன் விளைவாக அன்றிலிருந்து ரைட் பகல் நேரங்களில் ஸ்டுடியோவிற்கு வருவதை நிறுத்திக்கொண்டு இரவு நேரங்களில் மட்டும் வேலை செய்ய ஆரம்பித்தார். பிறகு கில்மோரும் அவருடைய எரிச்சலை வெளிபடுத்தினார், மேலும், இவர் மிக அரிதாக வருவதால் "அனைவரையும் பைத்தியமாக்கிக் கொண்டிருக்கிறார்" என ரைட்டைப் பற்றி குறை கூறினார். எனினும் ரைட், திருமணத்தில் தோல்வி, மன அழுத்தம் என அவருடைய சொந்தப் பிரச்சனைகளில் இருந்தார். கொலம்பியா கிறிஸ்துமஸுக்காக வெளியிடப்போகும் இவர்களின் ஆல்பத்திற்கு ஒரு நல்ல தொகையைக் கொடுப்பதாகக் கூறியது, ரைட் ரோட்ஸுக்கு அவருடைய குடும்பம் விடுமுறைக்குச் செல்லாததால், அதற்கேற்றவாறு வாட்டர்ஸ் வேலைப் பளுவை அதிகப்படுத்தினார்.
அடுத்து என்ன நடந்ததென்பது தெளிவாகத் தெரியவில்லை. இன்சைடு அவுடில் மசோன் கூறுகையில் (2005) வாட்டர்ஸ் QE2 கப்பலில் அமெரிக்காவிற்கு சென்று கொண்டிருந்த ஓ'ரோர்க்கை கூப்பிட்டு ரைட்டைக் குழுவை விட்டு வெளியேற்றுமாறு கூறியுள்ளார், அந்த நேரத்தில் வாட்டர்ஸ் ஆல்பத்தைத் திருத்தி அமைப்பது குறித்து LAக்கு வந்திருந்தார். கம்போர்டபிலி நம்ப் இல் (2008) அதன் ஆசிரியர் கூறிப்பிடுகையில், வாட்டர்ஸ் ஓ'ரோர்க்கைக் அழைத்து ரைட்டிடம் புதிய பதிவுகளுக்கான ஏற்பாடுகளைப் பற்றி சொல்லக்கேட்டிருக்கிறார், ஆனால் ரைட்டோ அதற்கு பதிலாக "டெல் ரோகர் டு பக் ஆப்…" என வெளிப்படையாகத் தெரிவித்ததாகக் கூறியுள்ளார். ரைட் இந்த மறுதொகுப்பை ஏற்றுக்கொள்ளவில்லை, மேலும் அவர் கூறுகையில் குழுவினர் இளவேனிற் பருவ காலத்திலும் கோடை காலத்திற்கு முன்னதாகவும் பதிவு செய்து முடிப்பதாகக் கூறியிருந்தனர் ஆனால் அந்த கால அட்டவணையைத் தவிர்த்து வெகு தூரம் வந்துவிட்டனர், எனக் கூறியுள்ளார். மேலும் ரைட் ஆல்பத்தின் மீதான தனது கடமைகளை முழுமையாக முடிக்கத் தவறிவிட்டதாக எண்ணி வாட்டர்ஸ் செய்வதறியாது திகைத்தார். வாட்டர்ஸின் அறிவிப்பு வெளியான நேரத்தில் கில்மோர் விடுமுறைக்கு துப்லினுக்குச் சென்றிருந்தார், மேலும் அவர் இந்தச் சூழ்நிலையை அமைதிப்படுத்த முயற்சித்தார். பின்னர் அவர் ரைட்டைச் சந்தித்துப் பேசினார் மேலும் அவருக்கு உதவியாகவும் இருந்தார், ஆனாலும் ரைட்டின் பங்களிப்பு ஆல்பத்தில் மிகவும் குறைவாகவே இருந்தது. எனினும் வாட்டர்ஸ் ரைட்டின் மேல் அதிருப்தி அடைந்து அவரை வெளியேறச் சொன்னார், இல்லையென்றால் த வால் வெளியாவதற்கு தடையாக இருக்கலாம் என கூறினார். சில நாட்களுக்குப் பிறகு, நிதிநிலைமை மோசமாக இருந்ததாலும், குழுவினருடன் இருந்த உறவு துண்டிக்கப்பட்டதாலும் ரைட் குழுவை விட்டு வெளியேறினார்.
ரைட் கொக்கைன் என்ற போதைமருந்துக்கு அடிமையாகி விட்டதாக புரளிகள் எழும்பின(எப்பொழுதும் புரளிகளால் இவர் பாதிக்கப்படுவார்), அடுத்துவரும் த வால் நிகழ்ச்சியில் இவருடைய இசை இடம்பெற்றிருந்தாலும் ஆல்பத்தின் முடிவில் அவருடைய பெயர் அறிவிக்கப்படவில்லை. ஆல்பத்தின் தயாரிப்பு தொடர்ந்துகொண்டிருந்தது, மேலும் 1979 ஆம் ஆண்டு ஆகஸ்ட் மாதத்தில் மிகப்பெரிய இந்த ஆல்பம் முடிவு பெற்றது. இசைக்கலைஞர்களான பீட்டர் வுட் மற்றும் ப்ரிடீ மண்டெல் உதவியுடன் ரைட் அவருடைய வேலையை முடித்தார். வழக்கத்திற்கு மாறாக "மதரில்" மசோனுக்கு பதிலாக ஜெப் போர்கரோ டிரம்ஸ் வாசித்தார். இஸ்ரினும் வாட்டர்ஸும் மேற்பார்வையிடுகையில் இந்த ஆல்பத்திற்கு பல்வேறு விதமான இசை தேவைப்படுவதை உணர்ந்தனர். த வால் முடிவுறும் நிலையில் இருந்தது, மசோன் இறுதி இசையமைப்புகளை வாட்டர்ஸ், கில்மோர், இஸ்ரின் மற்றும் கத்ரியிடம் ஒப்படைத்து விட்டு அவருடைய முதல் தனி ஆல்பமான நிக் மசோன்ஸ் பிக்டிடஸ் ஸ்போர்ட்ஸை பதிவு செய்ய நியூயார்க் சென்றார்.
"அனதர் ப்ரிக் இன் த வால்(பகுதி II)" என்ற பெயரில் தனி ஆளாக இயற்றி வெளியிடப்பட்ட இந்த ஆல்பம், அமெரிக்காவின் பில்போர்ட் ஹாட் 100 இல் #1வது இடத்தைப் பிடித்தது மேலும் UK சிங்கிள்ஸ் தரவரிசையிலும் #1வது இடத்தைப் பிடித்தது.
த வால் ஆல்பம் 1979 ஆம் ஆண்டு நவம்பர் 30 அன்று வெளியிடப்பட்டது. மேலும் பதினைந்தாவது வாரத்தில் பில்போர்ட் தரவரிசையின் உயர்ந்த நிலைக்குச் சென்றது. 2009 ஆம் ஆண்டில் இந்த ஆல்பம் 23x பிளாட்டினம் சான்றிதழைப் பெற்றது, (ஆனால் இரண்டு பகுதிகளாக வெளியிடப்பட்ட இந்த ஆல்பம் 11.5 மில்லியனுக்கு விற்கப்பட்டது). த நியூ யார்க் டைம்ஸ் இதழின் படி, 1979 மற்றும் 1990 ஆம் ஆண்டுகளுக்கிடையில் உலகளவில் இந்த ஆல்பத்தின் பிரதிகள் 19 மில்லியனைத் தாண்டி விற்றுள்ளன. இந்த ஆல்பத்தின் மேலட்டை மிகவும் எளிதாக ஒரு சிறிய வெள்ளை செங்கல் சுவரை கொண்டிருந்தது. மேலும் இதில் எந்த சின்னமும் இசைக்குழுவின் பெயரும் இதில் பொறிக்கப்படவில்லை. த பைபர் அட் த கேட்ஸ் ஆப் டாவ்ன் ஹிப்க்நோசிஸால் வடிவமைக்கப்படவில்லை, அதற்குப்பிறகு அவர்கள் இசைக்குழுவிற்காக வடிவமைத்த முதல் ஆல்ப மேலட்டை இதுவாகும்.
த வாலில் இடம்பெறும் தொடர் அனிமேசனை உருவாக்க ஜெரால்டு ஸ்கார்ப் பணிக்கு அமர்த்தப்பட்டார். லண்டனில் உள்ள இவரது ஸ்டுடியோவில், அமைதியான புறா ஒன்று கழுகாக மாறியது, எ ஸ்கூல்மாஸ்டர் மற்றும் பிங்க்'ஸ் மதர் உள்ளிட்ட, எதிர்காலத்தைப் பற்றிய கெட்ட கனவுகளைக் கொண்ட தொடர்களை உருவாக்க மைக் ஸ்டர்ட் என்பவருக்கு கீழ் பணிபுரியும் நாற்பது அனிமேட்டர்ஸைப் பயன்படுத்தினார். பெரிதாக ஊதப்பட்ட பொம்மை ஒன்றும் நேரடி நிகழ்ச்சிகளுக்காக உருவாக்கப்பட்டது. இதற்கிடையில், இசைக்குழுவினருடனான தொடர்பு எப்பொழுதுமே குறைவாக இருந்தது. அந்த நான்கு பழைய உறுப்பினர்களும் வட்டமாக அமர்த்தப்பட்டிருந்தனர், அதற்கு மத்தியில் கதவு தள்ளி அமைந்திருந்தது. வாட்டர்ஸ் எப்போதும் தனியாகவே இருந்தார், இவர்கள் கூடும் இடங்களுக்கு வர அவருடைய சொந்த வாகனத்தையை உபயோகித்தனர், மேலும் மற்ற குழுவினரிடமிருந்து விலகி தனியாக தங்கும் விடுதியில் இருந்தார். ரைட், ஒரு சம்பளம் பெறும் இசைக்கலைஞராக இவர்களுடன் மீண்டும் பணியாற்றினார், அவர்களுக்கு ஒரு நிகழ்ச்சியில் $600,000 நஷ்டம் அடைந்த போது வருமானம் பார்த்த ஒரே 'உறுப்பினர்' இவர் ஒருவர் மட்டுமே. பிலடெல்பியாவில் ஜான் F. கென்னடி அரங்கில் நிகழ்ச்சி நடத்த அவரை மீண்டும் அழைக்க குழுவினர் நினைத்த போது வாட்டர்ஸ் அதை மறுத்துவிட்டார். அந்த வருடத்திற்கான வரியை கட்ட வழுக்கட்டாயமாக அழைக்கப்பட்டதைத் தொடர்ந்து குழுவினர் UKவிற்கு திரும்பினர்.
இந்த ஆல்பம் படமாகவும் தயாரானது. படத்திற்கான உண்மையான திட்டம், கலை நிகழ்ச்சிகள் மற்றும் அனிமேஷன் செய்யப்பட்ட காட்சிகளையும் கலவையாக கொண்டிருந்தது, இருந்தபோதும் படத்தில் கலை நிகழ்ச்சிகளைத் தொகுத்து வழங்குவது நடைமுறைக்கு ஒத்துவராது என்ற உண்மையை இப்படம் நிரூபித்தது. அலன் பார்கர் படத்தை இயக்குவதற்கு ஒத்துக்கொண்டு, அதை வேறுவிதமான அணுகினார். படத்தில் அனிமேஷன் தொடர்ச்சிகள் மட்டும் பாக்கியிருந்தன, எனினும் படத்தின் காட்சிகள் வசனங்கள் இல்லாமல் முழுநேர நடிகர்களைக் கொண்டு தயாரானது. வாட்டர்ஸ் திரைத்தேர்வு செய்யப்பட்டார். ஆனால் அவர் பொருத்தமாக இல்லாத காரணத்தால் விரைவிலேயே நீக்கப்பட்டார், மேலும் பாப் ஜெல்டொப் பிங்க் கதாபாத்திரத்தில் நடிப்பதற்கு அழைக்கப்பட்டார். ஜெல்டொப் தொடக்கத்தில் அந்தப் பாத்திரத்தை ஏளனமாக நினைத்தார், த வாலின் கதையமைப்பை "புல்லக்கஸ்" என வசைபாடினார், இருந்தபோதும் இவருக்கு கிடைக்கும் நல்ல வாய்ப்பைக் கருத்தில்கொண்டு முக்கியபாத்திரத்தில் படத்தில் நடிக்கத் தொடங்கினார், அதற்காக ஒரு பெரிய தொகையையும் சம்பளமாக பெற்றார்.  'படத்தின்போது வாட்டர்ஸ் ஆறு வாரத்திற்கு விடுமுறை எடுத்துக்கொண்டார், பார்கர் செயல்திறனுடைய வகையில் விரும்பத்தகுந்தவாறு படத்தின் பகுதிகளை மாற்றியுள்ளாரா என்பதைத் தெரிந்துகொள்ள திரும்பி வந்தார். வாட்டர்ஸ் மிகவும் பார்கரை அதட்டியதால் அவர் கோபமாக வெளியேறினார். குழுவின் மற்ற உறுப்பினர்கள், இயக்குனர்கள் மற்றும் பங்குதாரர்களை நினைவில் கொண்டு, கில்மோர் அவருடைய இந்த நிலையை மாற்றிக்கொள்ளும் படி அக்கறையுடன் வாட்டர்ஸிடம் கேட்டுக்கொண்டார், மேலும் அவருடைய இந்த முடிவிற்கு ஆதரவளிக்கப்போவதில்லை எனவும் வலியுறுத்தினார். சில திரைப்படப் பாடல்களுக்கு மாற்றியமைக்கப்பட்ட சவுண்ட் டிராக்குகளையும் உபயோகப்படுத்தினர். த வால் 1982 ஆம் ஆண்டு ஜூலை மாதத்தில் வெளியிடப்பட்டது. '
த ஃபைனல் கட்
ஸ்பேர் ப்ரிக்ஸ் சவுண்ட் டிராக் ஆல்பமாக த வால் திரைப்படத்தில் சேர்க்கப்பட்டது, ஆனால் பால்க்லேண்ட்ஸ் முரண்பாடுக்கு முன்பே வாட்டர்ஸ் அவருடைய புதிய தொகுப்பை எழுதத் தொடங்கியிருந்தார் இதுவே வாட்டர்ஸ் மற்றும் கில்மோர் இருவரும் இணைந்து பங்குபெற்ற பிங்க் ஃபிலாய்டின் கடைசி ஆல்பமாக இருந்தது. மார்கரெட் தட்சர் ஐலேண்டைத் தாக்கியது நாட்டுப்பற்று மிக்க செயல் என வாட்டர்ஸ் கருதியுள்ளார், ஆனால் இது தேவையில்லாத கருத்து என சமதர்மவாதிகள் கருதினர், பிறகு அவருடைய புதிய ஆல்பத்திற்கு ரெக்கியம் பார் எ போஸ்ட்-வார் ட்ரீம் என தற்காலிகமாகத் தலைப்பிட்டு அவருடைய காலம் சென்ற தந்தைக்குச் சமர்ப்பித்தார். உடனே வாட்டர்ஸுக்கும் கில்மோருக்கும் இடையே வாக்குவாதம் ஏற்பட்டது, இது சிறப்புமிக்க புதிய ஆல்பமாக இருக்கவேண்டுமென கில்மோர் எண்ணியிருந்தார், ஆனால் பாடல்கள் த வாலுக்கு ஏற்றவாறு பொருத்தமானதாக இல்லை. கில்மோர் முந்தைய சில வருடங்களில் மிகவும் குறைவாகவே இசைக்குழுவிற்காக பாடல்வரிகளை இயற்றியுள்ளதாக வாட்டர்ஸ் சந்தேகப்பட்டார்.
மைக்கேல் கமென் (த வாலுக்கான இசைப்பிரிவிற்கு நிதி வழங்கியவர்) இருவருக்கும் இடையில் செய்தித்தொடர்பாளராக இருந்தார், மேலும் ரிச்சர்ட் ரைட் விட்டுச்சென்ற இடத்தை சம்பிரதாயமாக ஆக்கிரமித்து நிகழ்ச்சிகளில் கலந்துகொண்டார். ஜேம்ஸ் கத்ரி ஸ்டுடியோ இன்ஜினியராக பணியாற்றினார், மேலும் எதிர்பாராத வகையில், ராய் கூப்பர் மற்றும் ஆண்டி நியூமார்க் இருவரும் மசோனுக்கு உதவினர், மேலும் பேக்கர் ஸ்ட்ரீட்ஸின் ரப்பெல் ரவென்ஸ்க்ராப்ட் சாக்சாபோன் வாசிக்க நியமிக்கப்பட்டார் (பெரும்பாலான முந்தைய பிங்க் ஃபிலாய்ட் ஆல்பங்கள் அனைத்தும் குறிப்பிட்ட இசைக்கலைஞர்களைக் கொண்டே உருவாக்கப்பட்டது). முன்பில்லாத வகையில் கில்மோரின் ஹூக்எண்ட் மனோரின் வீட்டில் அமைந்துள்ள ஸ்டுடியோ மற்றும் ஈஸ்ட் ஷீனிலுள்ள வாட்டர்ஸின் வீட்டில் அமைந்துள்ள ஸ்டுடியோ உட்பட எட்டு ஸ்டுடியோக்களில் இதன் பதிவு நடந்தது. இசைக்குழுவினரின் பதட்ட நிலைமை மிகவும் மோசமடைந்தது. முன்பில்லாத வகையில் வாட்டர்ஸும் கில்மோரும் தனித்தனியாக வேலை செய்தனர், இதனால் ஏற்படும் வலியை கில்மோர் உணரத்தொடங்கினார், சிலசமயங்களில் அந்த கஷ்டத்தை வெளிப்படையாகவும் உணர்ந்தார். வாட்டர்ஸும் அவருடைய பொருமையை இழந்தார், ஒரு பதிவு சமயத்தில் மிகவும் சலிப்பூட்டும் விதமாக இதைப்பற்றி பேசினார், ஒரு சமயம் ஸ்டுடியோ கட்டுப்பாட்டு அறையில் "ஐ மஸ்ட் நாட் ஃபக் சீப்" என தொடர்ந்து அவருடைய புத்தகத்தில் எழுதிக் கொண்டிருந்தார். ஆல்பத்தில் உபயோகிப்பதற்காக புதிய ஹோலோபோனிக் கருவிகளைக்கொண்டு பயனுள்ள முறையில் இருப்பதற்காக ஒலிப்பதிவுகளை செய்து ஆய்வுகள் நடத்திக்கொண்டிருந்தார், இப்படி அவர் தனக்குத்தானே வேலையை ஏற்படுத்திக்கொண்டதால் ஆல்பத்தில் மசோனின் பங்களிப்பு மிகக்குறைவாகவே இருந்தது. பாடல் எழுதுவதில் அவருடைய பங்களிப்பு மிகவும் குறைவாக இருப்பதாக வாட்டர்ஸ் நினைத்ததைத் தொடர்ந்து ஆல்பம் தாயாரிப்பிலிருந்து கில்மோரின் பெயரை கடைசியாக நீக்கிவிட்டனர். அவருடைய திருமண வாழ்க்கையில் மனைவி லிண்டியுடன் ஏற்பட்ட பிரச்சனைகளால் மசோன் தன்னைத்தானே விலக்கிக் கொண்டார்(பின்னர் மறுமணம் செய்துகொண்டார்).
இந்தத் தடவை ஹிப்க்நோசிஸ் நீக்கப்பட்டனர், வாட்டர்ஸ் தானாகவே மேலட்டையை வடிவமைத்தார், மேலும் மறுபடியும் தோர்கர்சன் மேலட்டை வடிவமைப்பதில் இவருக்கு துணையாக இருந்தார். அவருடைய உறவினரான வில்லி கிரிஸ்டிக்கு இந்த ஆல்பத்தின் படங்களை எடுப்பதற்கான உரிமம் வழங்கப்பட்டது. த பைனல் கட் 1983 ஆம் ஆண்டு மார்ச் மாதத்தில் வெளியிடப்பட்டது, UK தரவரிசையில் நேராக #1வது இடத்தையும் மற்றும் அமெரிக்கத் தரவரிசையில் #6வது இடத்தையும் பெற்றது. "நாட் நவ் ஜான்" தனியாக வெளியிடப்பட்டது, அதனுடைய கூட்டுப்பாடல் "ஃபக் ஆல் தட்" என்பதிலிருந்து "ஸ்டஃப் ஆல் தட்" என மாற்றப்பட்டது. இந்த ஆல்பம் வெற்றியடைந்தாலும் மீண்டும் கலவையான விமர்சனங்களைப் பெற்றது. மெலடி மேக்கர் இதைப்பற்றி விமர்சிக்கையில் "… வரலாற்றில் இது ஒரு மிகப்பெரிய மைல்கல் …" என்று புகழ்ந்தது, ஆனால் ரோலிங் ஸ்டோனின்' கர்ட் லோடர் இதை விமர்சிக்கையில் "… இது ரோகர் வாட்டர்ஸின் மிக முக்கியமான தனி ஆல்பம் … பல்வேறு மட்டங்களைக் கடந்து கிடைத்த மிகத்தரமான வெற்றியாகும்…" என குறிப்பிடுள்ளார். '
"நிதி ஆதாரம்"
right|thumb|1984 ஆம் ஆண்டில் புருசெல்ஸில் கில்மோர் அவருடைய அபவுட் பேஸ் நிகழ்ச்சிக்காக பங்கேற்றார். கில்மோர் அவருடைய இரண்டாவது தனி ஆல்பமான அபவுட் ஃபேஸை 1984 ஆம் ஆண்டில் பதிவு செய்தார், ஜான் லெனன் கொலை செய்யப்பட்டதிலிருந்து, வாட்டர்ஸுடன் இவருக்கிருந்த நட்புவரை பல்வேறு விதமான உட்பொருட்களைக் கொண்ட கருத்துகளை இதில் உணர்ச்சியாக வெளிப்படுத்தியிருந்தார். இதிலிருந்து பிங்க் ஃபிலாய்டிலிருந்து இசையமைப்பதிலிருந்து விலகிக்கொள்ள வேண்டுமென தானாகவே முடிவு செய்தார். பின்னர் விரைவில், வாட்டர்ஸ் அவருடைய புதிய தனி ஆல்பமான த ப்ரோஸ் அண்ட் கான்ஸ் ஆப் ஹிட்ச் ஹிக்கிங்க்காக நிகழ்ச்சிகள் நடத்தத்தொடங்கினார். இதற்கிடையில் ரிச்சர்ட் ரைட், டேவ் ஹாரிஸுடன் இணைந்து ஜீ இசைக்குழுவை உருவாக்கினார். அவர்கள் ஐடெண்டிபையை பதிவு செய்தனர், பேர்லைட் CMI(1980களில் பிரபலமான சிந்திசைசர் வகை இசைக்கருவியாகும்) வகையைச் சேர்ந்த இசைக்கருவியை இந்த ஆல்பத்தில் அதிகமாக பயன்படுத்தியிருந்தனர். இந்த ஆல்பம் வெளியானது யாருக்குமே தெரியாமல் போனது. ரைட்டும் அவருக்கு நடந்த விவாகரத்தின் காரணமாக மிகவும் துயரத்தில் இருந்தார், மேலும் அதிலிருந்த உண்மையை உணர்ந்து "… என் வாழ்க்கையில் என்னைத் தொலைத்திருந்த போது நடந்த விசயம் இது" என்று குறிப்பிட்டுள்ளார். மசோன் அவருடைய இரண்டாவது தனி ஆல்பமான ப்ரொஃபைல்ஸை 1985 ஆம் ஆண்டு ஆகஸ்ட் மாதத்தில் வெளியிட்டார், ஆனால் அதில் கில்மோரின் பங்களிப்பாக "லை பார் எ லை" என்ற பாடல் இடம் பெற்றிருந்தது.
வாட்டர்ஸ் அவருக்கு பணத்தை சம்பாதித்துக்கொடுக்கும் ஒரு நிதி ஆதாரமாக பிங்க் ஃபிலாய்டை நம்பத்தொடங்கினார், மேலும் ஓ'ரோர்க்கைத் தொடர்பு கொண்டு எதிர்காலத்திற்கு உரிமங்களை வழங்குவதற்கான கட்டணத்தைக் கொடுக்குமாறு கேட்டுக்கொண்டார். ஓ'ரோர்க், மசோனுக்கும் கில்மோருக்கும் இதைப்பற்றி தெரிவிக்க எண்ணினார், அதன் விளைவாக வாட்டர்ஸ் அவரை பதவி நீக்கம் செய்ய முயற்சித்தார். வாட்டர்ஸ் உயர் நீதிமன்றத்தை அணுகி இனி பிங்க் ஃபிலாய்டின் பெயரை எப்போதுமே உபயோகிக்கக் கூடாது என தடை விதிக்குமாறு மனு தாக்கல் செய்தார். அவருடைய வழக்கறிஞர்கள் இசைக்குழுவினர் அதிகாரபூர்வமாக எந்த ஒப்பந்தமும் செய்துகொள்ளவில்லை என கண்டறிந்தனர், மேலும் வாட்டர்ஸ் உயர்நீதி மன்றத்தை மீண்டும் அணுகி இசைக்குழுவின் பெயரைப் பயன்படுத்தி அவர்கள் இனி எந்த வருமானமும் பார்க்கக்கூடாதென தடைவிதிக்கும் படி கேட்டுக்கொண்டார். கில்மோர் அவருடைய அணியினருடன் பத்திரிக்கையாளர்களுக்கு பதிலளிக்கையில் பிங்க் ஃபிலாய்டின் பெயரைத் தாங்கள் தொடர்ந்து உபயோகப்படுத்தப் போவதாக பேட்டியளித்தார், இருந்தபோதும் பின்னர் அவர் சன்டே டைம்ஸ் நிருபரிடம் தெரிவிக்கையில் "ரோகர் தானும் வாழாது பிறரையும் வாழவிடாத ஒரு நாய் மேலும் அவனுடன் நான் சண்டையிடப்போகிறேன் …" என பேட்டியளித்துள்ளார்.
எ மொமண்டரி லேப்ஸ் ஆப் ரீசன்
தேம்ஸ் நதியில் கில்மோரின் படகுவீடான ஆஸ்டோரியாவில் இந்த ஆல்பத்தின் பதிவுவேலைகள் நடந்தன. ஆண்டி ஜாக்சன் (கத்ரியுடன் பணிபுரிபவர்) இன்ஜினியராக நியமிக்கப்பட்டார். கில்மோர் எரிக் ஸ்டீவெர்ட் மற்றும் ரோகர் மெக்கத் போன்ற பல்வேறு பாடலாசிரியர்களுடன் ஆய்வுகளை நடத்தினார், ஆனால் முக்கியமாக அந்தோனி மூரை பாடலாசிரியராக நியமித்தார். முந்தைய பதிவுகள் இஸ்ரின் மற்றும் CBS பிரதிநிதியான ஸ்டீபன் ரல்போஸ்கிக்கு திருப்தியை அளிக்கவில்லை, அவர்கள் கேட்கும் ஒலிகள் பிங்க் ஃபிலாய்டின் இசையைப் போல் இல்லை எனக் குறை கூறினர். வாட்டர்ஸ் இல்லாததால் இந்தப் பிரச்சனைகள் எழுகின்றன என்றும், மேலும் அவரில்லாமல் புதிய திட்டங்களைச் செயல்படுத்துவது மிகவும் கடினம் என்றும் கில்மோர் ஒத்துக்கொண்டார். இருந்தபோதும், கார்மின் அப்பிஸ் மற்றும் ஜிம் கெல்ட்னெர் உள்ளிட்ட இசைக்கலைஞர்களை அதிகமாக வேலைக்கமர்த்தி அந்த ஆல்பத்தின் இசையை மீண்டும் திருத்தித் தருவதாகவும் ஒத்துக்கொண்டார். போதிய தொழிற்பயிற்சி இல்லை எனக்கூறி பெரும்பாலான பாடல்களில் நிக் மசோனால் டிரம்மர்ஸ் இருவரும் மாற்றப்பட்டனர். இதற்கிடையில் இவர் ஆல்பத்திற்கான ஒலிகளை மாற்றியமைக்கும் வேலைகளில் சுறுசுறுப்பாக இருந்தார். பிங்க் ஃபிலாய்டின் முந்தைய ஆல்பங்களிலிருந்து குறிப்பிடப்படும் படியான மாற்றமாக, எ மொமண்டரி லேப்ஸ் ஆப் ரீசன் 32-சேனல் மிட்சுபிசி டிஜிட்டல் ரெக்கார்டரால் பதிவு செய்யப்பட்டது, மேலும் இசையை ஒருமைப்படுத்தும் மிடி வேலைகள் ஆப்பிள் மேக்கிண்டோஸ் கணினியைக் கொண்டு செய்யப்பட்டது.
ஒரு தருணத்தில் வாட்டர்ஸ் அவருடைய மனைவி க்ரிஸ்டியுடன் இஸ்ரினைப் பார்ப்பதற்கு அஸ்டோரியாவிற்குச் சென்றார். இவர் இன்னும் பிங்க் ஃபிலாய்ட் இசையின் இயக்குனராகவும் பங்குதாரராகவும் இருந்தார், இவரால் இசைக்குழுவினர் எடுக்கும் எந்த முடிவையும் தடையிட முடியும். பதிவு வேலைகள் மேஃபேர் அண்ட் ஆடியோ இண்டெர்நேஷனல் ஸ்டுடியோவிற்கும், மேலும் பிறகு லாஸ் ஏஞ்சல்ஸுக்கும் மாற்றப்பட்டது—"இது மிகவும் அருமை ஏனெனில் … வழக்கறிஞர்கள் அவர்களை பதிவு வேலைகளுக்கு மத்தியில் தொந்தரவு செய்யமுடியாது இல்லையெனில் அவர்கள் நடு இரவில் கூப்பிடுவர்" என கூறினர். வாட்டர்ஸ் பிங்க் ஃபிலாய்டின் ஒவ்வொரு நிகழ்ச்சியையும் தடை செய்ய நினைத்தார், அமெரிக்காவிலுள்ள அனைத்து நிகழ்ச்சிகளை வழங்குபவர்களுக்கும் தொடர்பு கொண்டு, அவர்கள் பிங்க் ஃபிலாய்டின் பெயரை உபயோகித்தால் வழக்குத்தொடரப் போவதாக மிரட்டினார். கில்மோர் மற்றும் மசோன் இருவரும் தொடக்க வேலைகளுக்கான செலவுகளைச் செய்தனர் (மசோன் அவருடைய மனைவியிடமிருந்து பிரிந்து வாழ்ந்தார், துணையாக அவருடைய பெராரி 250 GTOவை நினைத்திருந்தார்). இருந்தபோதும் சில நிகழ்ச்சி வழங்குபவர்கள் வாட்டர்ஸின் இந்த தொந்தரவால் எரிச்சலடைந்தனர், மேலும் பல மாதங்களுக்குப் பிறகு அனுமதிச்சீட்டுகள் டொரொண்டோவில் விற்பனைக்கு வந்தன (ஒரு சில மணிநேரங்களில் அனைத்தும் விற்றுத்தீர்ந்தன).
ஸ்ட்ரோம் தோர்கர்சன் மேலட்டையை வடிவமைக்க நியமிக்கப்பட்டார். "எட் அனதர் மூவி" என்ற பாடல் வரிகளில் ஈர்க்கப்பட்டும், கில்மோரின் மெடிட்டெரனென் வீட்டின் படுக்கையை உள்ளடக்கிய தெளிவில்லாத வடிவமைப்பைக் கொண்டும், மேலும் பிளவுபட்ட உறவுமுறையைக் கொண்டும், இவர் அளவுக்குமீறிய இரத்தம் தோய்ந்த மருத்துவமனை படுக்கைகளை கடற்கரையில் வரிசையாக அமைக்கப்பட்டது போல் வடிவமைப்பை நிறைவு செய்தார். மிகுந்த ஆலோசனைக்குப் பிறகு இந்த ஆல்பத்தின் தலைப்பு தேர்ந்தெடுக்கப்பட்டது. சைன் ஆப் லைப், ஆப் ப்ராமிஸஸ் ப்ரோக்கன் மற்றும் டெலுசன்ஸ் ஆப் மட்டாரிட்டி , இவை மூன்றும் தொடக்கத்தில் தேர்ந்தெடுக்கப்பட்ட தலைப்புகளாகும். 1987 ஆம் ஆண்டு செப்டம்பர் மாதத்தில் இந்த ஆல்பம் வெளியிடப்பட்டது. மெடில் தயாரிக்கப்பட்ட போது எடுக்கப்பட்ட முதல் குழு புகைப்படம் இதன் மேலட்டையினுள் வைக்கப்பட்டு வெளியிடப்பட்டது, மேலும் வீட்டிற்குச் செல்வதற்காக வாட்டர்ஸ் இசைக்குழுவை விட்டு வெளியேறுவதாக செய்திகள் வெளியிடப்பட்டன. இதில் ரைட்டுக்கு நன்மதிப்பு மட்டுமே கிடைத்தது. இந்த ஆல்பம் UK தர வரிசையில் #3வது இடத்தையும், 1987 ஆம் ஆண்டில் அமெரிக்கத் தரவரிசையில் மைக்கேல் ஜாக்சனின் பேட் மற்றும் ஒயிட்ஸ்னேக்ஸை விட உயர்ந்த இடத்தைப் பிடித்தது. இருந்தபோதும், தொடக்கத்தில் இந்த ஆல்பம் இசைக்குழுவினரை மீண்டும் நல்ல நிலைக்குக் கொண்டு செல்வதைப் கில்மோர் பார்த்தார், ஆனால் பிறகு ரைட் இதை ஏற்கவில்லை, "ரோகரின் நியாயமான நடுநிலையான மதிப்பீட்டை சரியானது. இது இந்த இசைக்குழுவினரின் ஆல்பமே அல்ல" என்றார். முக்கியமாக கில்மோரின் தனித்திறனால் இந்த ஆல்பம் உருவானது என க்யூ பத்திரிகை' விமர்சித்தது. '